Meile, meestele, meeldib kõik, mis on ilus. Isegi kui see seisab ja ei liiguta. Kaebas hea sõber elukaaslase peale - vähe sellest, et vedas vaese vanainimese vihma kätte kontserti vaatama-kuulama, põrutas keset kõige huvitavamat kohta, et kaua peab tema kui naisterahvas taluma seda, et tema meeskaaslane vahib teise (võõra) naisterahva külmakahvatuid sääri? No mida?! Las inimene vaatab! Sellest peab ju intelligentne inimene aru  saama, et ilumeel areneb aastatega (isegi meestel) ja las vähemalt vaatab, eriti ilusaid asju. Järgmine meeskodaniku ilumeele arendamise etapp oleks Miss Estonia või Eesti Missi võistuilutamine ja alles siis kannatab minna KUMUsse. Laske inimestel ilumeelt arendada!    Pildil kontrollib sõber, kas elukaaslase jalad on kontserdilseismise käigus lühemaks kulunud.